กรณีศึกษา มิตซูบิชิ อิเล็คทริค ลิฟต์โดยสารอันดับ 1 ของไทย
รู้ไหมว่า ลิฟต์เกิดขึ้นตั้งแต่เมื่อ 236 ปีที่แล้วก่อนคริสตกาล  ซึ่งมีลักษณะเป็นรอกกว้านใช้เชือกพันรอบตัวยึด จากนั้นก็ใช้แรงงานสัตว์หรือคนดึงผ่านหัวรอก เพื่อส่งของหนักๆ ขึ้นด้านบน   จนเมื่อมนุษย์เข้าถึงแหล่งพลังงานใหม่ๆ ก็พัฒนาลิฟต์มาอย่างต่อเนื่อง จากการใช้แรงสัตว์ ก็ถูกแทนที่ด้วย เทคโนโลยีใหม่ๆ ตลอดเวลา  จนปัจจุบันใช้มอเตอร์ไฟฟ้า และลวดสลิง
20 พ.ย. 2563

กรณีศึกษา มิตซูบิชิ อิเล็คทริค ลิฟต์โดยสารอันดับ 1 ของไทย /โดย ลงทุนแมน
รู้ไหมว่า ลิฟต์เกิดขึ้นตั้งแต่เมื่อ 236 ปีที่แล้วก่อนคริสตกาล 
ซึ่งมีลักษณะเป็นรอกกว้านใช้เชือกพันรอบตัวยึด
จากนั้นก็ใช้แรงงานสัตว์หรือคนดึงผ่านหัวรอก เพื่อส่งของหนักๆ ขึ้นด้านบน
จนเมื่อมนุษย์เข้าถึงแหล่งพลังงานใหม่ๆ ก็พัฒนาลิฟต์มาอย่างต่อเนื่อง
จากการใช้แรงสัตว์ ก็ถูกแทนที่ด้วย เทคโนโลยีใหม่ๆ ตลอดเวลา 
จนปัจจุบันใช้มอเตอร์ไฟฟ้า และลวดสลิง
แล้ว คนไทย เริ่มรู้จักลิฟต์ตัวแรก ตั้งแต่เมื่อไร?  
จากหลักฐานที่ปรากฏพบว่าในปี พ.ศ. 2450 หรือ 113 ปีที่แล้ว 
ลิฟต์ตัวแรก อยู่ในพระที่นั่งอัมพรสถานพระราชวังดุสิต ในสมัยรัชกาลที่ 5 
จากนั้นก็ถูกนำไปใช้ในศูนย์การค้าและแพร่หลายไปอาคารต่างๆ
แต่ถ้าถามว่าในประเทศไทยลิฟต์แบรนด์ไหน ได้รับความนิยมมากที่สุด?
คำตอบนี้หลายคนอาจจะรู้อยู่แล้ว นั่นก็คือ มิตซูบิชิ อิเล็คทริค
ซึ่งแบรนด์นี้มีส่วนแบ่งตลาดสูงที่สุด
แล้วทำไม มิตซูบิชิ อิเล็คทริค ถึงเป็นแบรนด์อันดับหนึ่งในตลาดนี้
ลงทุนแมน จะเล่าให้ฟัง..
ความรู้สึกของคนทั่วไป มักมองว่าจะลิฟต์แบรนด์ไหนก็เหมือนกันหมด
เพราะเราไว้ใช้แค่ความสะดวกสบายในตึกสูงๆ 
แต่ความจริงมันไม่ได้เป็นเช่นนั้น เพราะตลอดเวลาที่ผ่านมา
เราได้ยินบ่อยครั้งว่าลิฟต์ค้าง หรือเกิดเสียชำรุดจนเกิดอุบัติเหตุ
เรื่องนี้ถือว่าร้ายแรง เพราะมันกระทบต่อชื่อเสียงเจ้าของโครงการอสังหาริมทรัพย์ต่างๆ
ก็เลยทำให้การซื้อลิฟต์แต่ละครั้ง นอกจากจะคิดถึงเรื่องราคา
ประหยัดพลังงาน, ความคงทน ซึ่งมีผลต่องบประมาณการบริหารอาคารแล้ว 
ความปลอดภัยของคนใช้ลิฟต์ ก็กลายเป็นเรื่องสำคัญที่ไม่อาจมองข้าม
พอเป็นแบบนี้ ก็แปลว่าแบรนด์ไหน ตอบโจทย์เรื่องความประหยัดและความปลอดภัย
ก็มักจะเป็นตัวเลือกแรกที่เจ้าของอาคารจะเลือกซื้อ 
โดยแบรนด์ที่ครอบคลุมเรื่องเหล่านี้ในสายตาคนไทย
ก็คือแบรนด์ มิตซูบิชิ อิเล็คทริค
โดยในแต่ละปี ยอดขายลิฟต์ในประเทศไทยเฉลี่ยปีละประมาณ 5,000 เครื่อง
โดยในปี พ.ศ. 2562 ที่ผ่านมาตลาดมีความต้องการสูงถึง 6,400 เครื่อง  
ขณะที่ทาง มิตซูบิชิ มียอดขายมากกว่า 1,700 เครื่อง หรือคิดเป็นส่วนแบ่ง 27%  
ครองส่วนแบ่งตลาดเป็นอันดับ 1 
คำถามก็คือแล้วสิ่งที่ทำให้ มิตซูบิชิ โดดเด่นกว่าคู่แข่งคืออะไร?
เรื่องนี้ก็น่าจะเป็นประสบการณ์ที่แบรนด์นี้อยู่ในอุตสาหกรรมลิฟต์ในไทยมานานกว่า 40 ปี
โดยจุดเริ่มต้นเกิดจาก คุณไพศาล ศิริรัตน์อัสดร เจ้าของบริษัท วรจักรเอ็นจิเนียริ่งซัพพลาย จำกัด ซึ่งทำธุรกิจดูแลระบบอาคารครบวงจร  รวมถึงระบบลิฟต์โดยสาร
โดยคุณไพศาลได้นำลิฟต์ มิตซูบิชิ อิเล็คทริค จากประเทศญี่ปุ่นเข้ามาทำตลาด 
เพราะชื่อเสียงและคุณภาพของลิฟต์ที่ได้รับการยอมรับจากทั่วโลก 
และเล็งเห็นว่าในอนาคตตลาดลิฟต์ในประเทศไทยจะเติบโตต่อเนื่อง
จนมาถึง ปี พ.ศ.2520 เมื่อ บริษัท มิตซูบิชิ อิเล็คทริค คอร์เปอเรชั่น ประเทศญี่ปุ่น
เห็นว่าบริษัทของคุณไพศาล มีศักยภาพในการทำธุรกิจ เลยตัดสินใจเข้าร่วมทุน 
และเปลี่ยนชื่อเดิมจาก บริษัท วรจักรเอ็นจิเนียริ่งซัพพลาย จำกัด มาเป็น บริษัท วรจักรอินเตอร์เนชั่นแนล จำกัด
โดยได้รับการแต่งตั้งให้เป็นผู้จัดจำหน่ายและบริการ ลิฟต์ บันไดเลื่อน ทางลาดเลื่อน 
ภายใต้ชื่อแบรนด์ มิตซูบิชิ อิเล็คทริค อย่างเป็นทางการในประเทศไทยนับตั้งแต่นั้นมา
ต่อมาปี 2552 ก็ได้เปลี่ยนชื่อเป็น บริษัท มิตซูบิชิ เอลเลเวเตอร์ (ประเทศไทย) จำกัด 
เพื่อตอกย้ำตำแหน่งผู้นำตลาดลิฟต์และบันไดเลื่อนของไทย
เป้าหมายเพื่อสร้างความมั่นใจให้กับลูกค้า 
พร้อมกับปฏิบัติงานร่วมกันกับบริษัทแม่ที่ประเทศญี่ปุ่นอย่างใกล้ชิด
ทำให้บริษัทฯ ได้รับการสนับสนุนเทคโนโลยีด้านการผลิต 
วิศวกรรมโครงการ การติดตั้งแบบมืออาชีพ การทดสอบที่ถูกต้องแม่นยำ 
จนถึงการบริการหลังการขายที่น่าเชื่อถือ และการสร้างศูนย์ฝึกอบรมที่ครบวงจรในประเทศไทย 
เพื่อให้คุณภาพของสินค้าล้ำหน้ากว่าคู่แข่งในทุกๆ ด้าน
นอกจากนี้ บริษัทฯ ยังให้ความสำคัญกับพนักงาน และการฝึกอบรม 
เพราะด้วยลักษณะของธุรกิจลิฟต์และบันไดเลื่อน
วิศวกรและช่างเทคนิคจะต้องออกไปปฏิบัติหน้างานในการซ่อมบำรุงรักษา
ทำให้ก่อนที่ วิศวกร และช่างเทคนิค จะปฏิบัติงานจริง จะต้องฝึกอบรมนานถึง 1 ปี 
เพื่อให้คุ้นเคยในการแก้ไขปัญหาหน้างานได้ทุกสถานการณ์อย่างปลอดภัย
อีกทั้งยังมีศูนย์บริการทั่วประเทศไทย ที่คอยบริการทุกวันไม่มีวันหยุดตลอด 24 ชั่วโมง 
หากมีการจ้างซ่อมจะมีการมอนิเตอร์สถานะลิฟต์ทุกตัว 
ทำให้สามารถส่งวิศวกรและช่างเทคนิคที่อยู่ใกล้เคียงเข้าไปซ่อมได้อย่างรวดเร็ว
เพื่อให้ทั้งเจ้าของอาคาร ผู้ดูแลอาคาร จนถึงคนทั่วไป มั่นใจว่าจะได้รับความปลอดภัยสูงสุด
รวมถึงการรับรองว่า บริษัทฯ จะมีอะไหล่สำหรับลิฟต์ที่ติดตั้งไปแล้วครอบคลุมยาวนานถึง 20 ปี
จะเห็นได้ว่าการลงมือทำในทุกๆ เรื่อง ตั้งแต่เมื่อ 40 ปีที่แล้วจนถึงวันนี้
มิตซูบิชิ อิเล็คทริค ได้สร้างแบรนด์ ลิฟต์ของตัวเองให้มีจุดเด่นทั้งเรื่องคุณภาพ 
บริการหลังการขาย จนถึงความคงทนกว่าแบรนด์อื่นๆ 
และทำให้แบรนด์นี้กลายเป็นอันดับ 1 ของตลาดได้อย่างต่อเนื่องมาโดยตลอดนั่นเอง..
References:
-news.ch3thailand.com/local/66445
-เอกสารข้อมูล มิตซูบิชิ เอลเลเวเตอร์ (ประเทศไทย) จำกัด